Дейвид Леман
Холандски интериор

Превод от английски: Валентин Кръстев, —

chitanka.info

Харесваше му светлината на късния следобед, докато гаснеше

във дневната, и не обичаше да пали електрическите лампи,

преди да мине осем вечерта.

Жена му се оплакваше, наричаше го мрачен, но

вида на вещите във въздуха, ставащ все по-тъмен

така постепенно и неусетно, че изглеждаше сякаш, това е

самата стихия, в която живеем, всеки мъж

и жена заслужава един истински миг на величие

и това беше неговият, този холандски интериор, обживян и

владян, толкова спокоен и същевременно толкова оживен

от подробности: свлечените дрехи на двамата, разхвърляни

по гърбовете на креслата, кучето, преследващо някаква обувка,

широко отворения прозорец, светлината на късния следобед.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.